钦定古今图书集成/方舆汇编/职方典/第1294卷 > 《吊狮子石》曾全
## 钦定古今图书集成/方舆汇编/职方典/第1294卷 > 《吊狮子石》曾全

“《狮子石》，砥中流。苔斑其色，玉白其头。呀然鼻口奇突
兀，疑是老人星陨石。借问昔年来州守，官曹折阅伊
谁咎？漫将斧凿碎唇牙，石不能言俯其首。冤哉石，谁
为伤，时乎时乎亦靡常。何不在阴晴宜都郡，又不在
甲乙牛奇章。或庆云生万状，或松风荐微凉。或醉倚
柴桑里，或醒步平泉庄。或误饮熊渠羽，或血溅秦鞭”
殃。於戏石乎！人生冤抑自今古，区区一石何足数。君
不见汨罗江水泪流深，东门抉目亦而汝。我是山中
人，饥将白石煮。漱流枕石二十年，癖在膏肓孰可愈。
吊尔石，石自诿，我有钓船长系此。白鸥黄鹤相因依，
我醉我眠聊汝尔。糓城山下不须期，正值拂衣归洞
时。明月清风分我席，坐对青山忘世机。